**TELŠIŲ MIESTO GATVIŲ APŠVIETIMO TINKLŲ PRIEŽIŪRA**

1. **SPECIALIOSIOS PASLAUGŲ SUTARTIES SĄLYGOS**

Telšiai, \_\_\_\_\_\_\_\_\_\_\_\_\_, Nr. \_\_\_\_\_\_\_

Telšių rajono savivaldybės administracija (toliau – Užsakovas), įmonės kodas 180878299, atstovaujama administracijos direktorės \_\_\_\_\_\_\_\_\_\_\_\_\_\_\_\_\_, veikiančios pagal Telšių rajono savivaldybės administracijos nuostatus ir \_\_\_\_\_\_\_\_\_\_, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_, (toliau – Tiekėjas), įmonės kodas \_\_\_\_\_\_, atstovaujamas (- a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_,

toliau kiekviena atskirai vadinama šalimi, o abi kartu – šalimis, sudarė šią paslaugų sutartį (toliau – Sutartis).

Šios specialiosios paslaugų sutarties sąlygos aiškinamos ir taikomos kartu su Bendrosiomis paslaugų sutarties sąlygomis, kurios yra pateikiamos Sutarties priede ir yra neatskiriama Sutarties dalis.

**1. SUTARTIES DALYKAS**

* 1. Tiekėjas įsipareigoja Sutartyje nurodytomis sąlygomis ir terminais suteikti Užsakovui Telšių miesto gatvių apšvietimo tinklų priežiūros paslaugas, kurios nurodytos Techninėje specifikacijoje. (Sutarties priedas Nr. 2) (toliau – Paslaugos).

1.2. Pagal šią Sutartį Užsakovui teikiamų Paslaugų aprašymas, jų apimtis ir kiti reikalavimai Paslaugoms yra nurodyti Techninėje specifikacijoje (Priedas Nr. 2), kuri yra neatskiriama šios Sutarties dalis.

**2. ŠALIŲ SUTARTINIAI ĮSIPAREIGOJIMAI**

2.1. Tiekėjas įsipareigoja Sutartyje nustatytas Paslaugas teikti nuo Sutarties įsigaliojimo.

2.2. Teikėjas privalo už gatvės šviestuvų priežiūrą paskirti atsakingus darbuotojus. Viešojo pirkimo pasiūlyme nurodyti darbuotojai gali būti keičiami tik į ne mažesnės kvalifikacijos nei buvo nurodyta pasiūlyme darbuotojus. Apie atsakingų darbuotojų keitimą Tiekėjas turi informuoti Užsakovą raštu, kartu pateikiant darbuotojo kvalifikaciją ir patirtį pagrindžiančius dokumentus.

2.3. Tiekėjas privalo užtikrinti, kad visi jo darbuotojai, vykdantys Sutartį, turėtų reikalaujamus galiojančius atestatus - licencijas bei kitus paslaugų teikimui reikalingus dokumentus, būtų instruktuoti saugos ir sveikatos darbe klausimais, supažindinti su esamais ir galimais profesinės rizikos, pavojingais ir kenksmingais veiksniais, o taip pat užtikrinti, kad darbuotojai tinkamai ir visapusiškai laikytųsi priešgaisrinės saugos, aplinkos apsaugos, darbų saugos ir sveikatos bei sanitarinių higieninių normų reikalavimų.

2.4. Tiekėjas privalo užtikrinti, kad jo darbuotojai paslaugų teikimo metu saugiai elgtųsi su visu Užsakovo ir/ar trečiųjų asmenų turtu. Už Tiekėjo darbuotojų paslaugų teikimo metu Užsakovui ir/ar trečiųjų asmenų turtui padarytą žalą atsako Tiekėjas.

2.5. Tiekėjas pilnai atsako už sutartyje gatvės apšvietimo eksploataciją ir techninę priežiūrą, įsipareigoja teikti paslaugas sutartyje nurodyta apimtimi, dažnumu (periodiškumu), sąlygomis ir tvarka bei vadovaujantis Lietuvos Respublikos teisės aktais. Visais atvejais visos paslaugos turi būti atliktos laiku, kokybiškai ir kompleksiškai.

2.6. Tiekėjas įsipareigoja gavus raštišką paklausimą, informuoti Užsakovą per 24 valandas apie teikiamų paslaugų atlikimo eigą. Tiekėjas darbų atlikimo metu įsipareigoja nesivesti ir neįsileisti pašalinių asmenų, vykdyti visus teisėtus ir neprieštaraujančius sutarties nuostatoms raštiškus Užsakovo nurodymus.

2.7. Tiekėjas privalo paslaugas teikti pats, savo rizika bei sąskaita, kaip įmanoma rūpestingai bei efektyviai, pagal geriausius visuotinai pripažįstamus profesinius standartus ir praktiką, panaudojant visus reikiamus įgūdžius, žinias, vadovautis vykdomai paslaugų tiekėjo veiklai taikomais reikalavimais.

2.8. Tiekėjas neturės teisės motyvuoti netinkamą ar nekokybišką paslaugų suteikimą ar jų nesuteikimą nepakankamu darbuotojų skaičiumi ar kitomis priežastimis (aplinkybėmis). Tiekėjas sutarties pasirašymo dieną privalo būti pilnai susipažinęs su realia situacija objektuose ir turėti Sutartyje numatytiems darbams atlikti pakankamą patirtį, įsivertinęs visas rizikas.

2.9. Ligos ar kitu atveju (išeiginė diena, atostogos, nušalinimas nuo darbo ir t.t.) objektą aptarnaujančio specialisto atveju pakeisti jį pavaduojančiu analogiškos kvalifikacijos specialistu.

2.10. Tiekėjas įsipareigoja Užsakovą atstovauti santykiuose su objekto įrenginių būklę kontroliuojančiomis institucijomis (toliau – Institucijomis), pateikti medžiagą šioms Institucijoms patikrinimų metu, organizuoti pažeidimų atsiradimo priežasčių nustatymą ir ekspertizes (esant poreikiui), organizuoti nustatytų pažeidimų šalinimą, parengti reikalingą medžiagą Užsakovo dėl pažeidimų patirtų išlaidų išreikalavimui ar išieškojimui. Teikti pažymas ir informaciją Institucijoms pagal jų ir teisės aktų reikalavimus.

2.11. Kiti Sutarties šalių tarpusavio įsipareigojimai yra nustatyti Bendrosiose paslaugų sutarties sąlygose ir Techninėje specifikacijoje (Priedas Nr. 2).

**3. SUTARTINIŲ PRIEVOLIŲ ĮVYKDYMO UŽTIKRINIMAS**

3.1. Tiekėjas nereikalauja sutarties įvykdymo užtikrinimo.

**4. ŠALIŲ ATSAKOMYBĖ**

4.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų vykdymą.

4.2. Jei Specialiose sutarties sąlygose nenumatyta kitaip, Tiekėjui vėluojant suteikti Paslaugas Sutartyje nustatytu terminu ir (ar) ištaisyti Paslaugų trūkumus per Užsakovo nurodytą terminą, jis Paslaugų gavėjui už kiekvieną uždelstą dieną moka 0,02 % dydžio delspinigius, skaičiuojamus nuo Sutarties sumos.

4.3. Užsakovui vėluojant atsiskaityti už tinkamai ir laiku suteiktas Paslaugas, jis Tiekėjui už kiekvieną uždelstą dieną moka 0,02 % dydžio delspinigius, skaičiuojamus nuo vėluojamos apmokėti sumos.

4.4. Delspinigių ar baudų sumokėjimas neatleidžia Šalių nuo prievolių pagal šią Sutartį tinkamo įvykdymo.

4.5. Užsakovas turi teisę vienašališkai išskaičiuoti delspinigius ar baudą iš bet kokių Tiekėjui atliekamų mokėjimų

**5. KAINA IR Atsiskaitymo tvarka**

5.1. Sutarčiai taikoma kainodara: fiksuotos įkainio.

5.2. Pradinė Sutarties vertė (su numatomais pratęsimais), lygi maksimaliai pirkimui skirtai lėšų sumai Sutartyje nurodytoms Paslaugoms įsigyti Tiekėjo pasiūlyme nurodytais įkainiais, yra 200376,00 Eur, įskaitant PVM, kuris sudaro 34776,00 Eur. Vienų metų Sutarties kaina 66792,00 Eur su PVM:

|  |  |  |  |
| --- | --- | --- | --- |
| **Paslaugų pavadinimas** | **Preliminarus šviestuvų skaičius, vnt.** | **Fiksuotas mėnesinis apšvietimo priežiūros 1 vnt įkainis, Eur be PVM** | **Fiksuotas mėnesinis apšvietimo priežiūros 1 vnt įkainis, Eur su PVM** |
| **1** | **2** | **3** | **4** |
| **Telšių rajono gatvių apšvietimo tinklų priežiūra** | 3701 |  |  |

5.3. Užsakovas už kokybiškai suteiktas Paslaugas pagal gautus atsiskaitymo dokumentus (pažymą, Darbų atlikimo aktus) sumoka Tiekėjui per 30 kalendorinių dienų. Vykdant sutartį, pridėtinės vertės mokesčio sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis informacinės sistemos „SABIS“ priemonėmis.

5.4. Sutartyje numatyta Paslaugų kainą Sutarties galiojimo laikotarpiu gali būti peržiūrimi ir perskaičiuojami 5.4.1 ir 5.4.2. papunkčiuose numatytais atvejais:

5.4.1. kai Lietuvos Respublikos teisės aktais pakeičiamas Sutartyje nurodytoms Paslaugoms taikomas PVM tarifas. Paslaugų kainos pokyčio dydis yra proporcingas PVM tarifo pokyčio dydžiui. Perskaičiuota Paslaugų kaina įforminama Šalių pasirašomu susitarimu, Perskaičiuotas mėnesio įkainis taikomas tik toms Paslaugoms, kurios teikiamos po Šalių pasirašyto susitarimo įsigaliojimo dienos. Papildomas susitarimas sudaromas ne vėliau kaip per 10 (dešimt) kalendorinių dienų nuo teisės akto, kuriuo keičiamas PVM dydis, įsigaliojimo dienos;

5.4.2. dėl kainų lygio pokyčio. Sutarties galiojimo metu t. y. praėjus ne mažau kaip 6 (šeši) mėnesiams nuo Sutarties įsigaliojimo dienos ir ne dažniau kaip 1 kartus per metus, Šalis turi teisę inicijuoti Sutartinio mėnesinio įkainio perskaičiavimą (keitimą). Peržiūros momentas (su Peržiūrą susieti statistinį rodikliai) yra Šalies prašymo kitai Šaliai peržiūrėti kainą išsiuntimo diena. Rangovui mokėtinos sumos už Paslaugas gali būti perskaičiuojamos, jeigu Valstybės duomenų agentūros (www.stat.gov.lt) kas mėnesį skelbiamo pagal statybos sąnaudų elementų kainų pokyčio indeksą, labiausiai atitinkančio Paslaugų rūšį, reikšmė pakinta (didėja arba mažėja) daugiau kaip 5 proc.

5.4.2.1. Šalys privalo papildomame susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotą mėnesinį Paslaugų įkainius.

5.4.2.2. Perskaičiuotas mėsinis Paslaugų įkainis taikomas Paslaugoms, kurios teikiami ne ankščiau kaip papildomo susitarimo dėl mėnesinio Paslaugų įkainio perskaičiavimo įsigaliojimo dieną.

5.4.2.3. Naujas mėnesinis Paslaugų įkainis apskaičiuojamas pagal formulę:

, kur



a – mėnesinis Paslaugų įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

a1 – perskaičiuotas (pakeistas) mėnesinis Paslaugų įkainis (Eur be PVM)

k – Pagal statybos sąnaudų elementų indeksą, apskaičiuotas statybos sąnaudų elementų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

 , (proc.) kur



Indnaujausias – kreipimosi dėl mėnesinio Paslaugų įkainio perskaičiavimo išsiuntimo kitai šaliai datos naujausias paskelbtas statybos sąnaudų elementų kainų indekso, labiausiai atitinkančio Paslaugų rūšį, reikšmė.

Indpradžia – laikotarpio pradžios datos (mėnesio) statybos sąnaudų elementų kainų indekso, labiausiai atitinkančio Paslaugų rūšį, reikšmė. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

5.4.2.4. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas Darbų įkainis „a“ suapvalinamas iki dviejų skaitmenų po kablelio.

5.4.2.5. Vėlesnis mėnesinis Paslaugų įkainio perskaičiavimas negali apimti laikotarpio, už kurį jau buvo atliktas perskaičiavimas.

5.5. Tiekėjas, už per praėjusį mėnesį suteiktas ir perdavimo priėmimo aktu priimtas Paslaugas, sąskaitą Užsakovui pateikia iki kito mėnesio 5 (penktos) dienos.

**6. SUBTIEKIMAS**

6.1. Sutarties vykdymui Tiekėjas pasitelkia šiuos subtiekėjus: (*pildyti jei Tiekėjo pasiūlyme nurodyti konkretūs pasitelkiami subtiekėjai. Tuo atveju, jeigu subtiekėjas nebuvo nurodytas Tiekėjo pasiūlyme, Sutartyje nurodoma:* „*6.1. Iki Sutarties vykdymo pradžios Tiekėjas įsipareigoja Užsakovui pranešti tuo metu žinomo subtiekėjo pavadinimą, kontaktinius duomenis ir jo atstovus. Tiekėjas privalo Bendrosiose paslaugų sutarties sąlygose nustatyta tvarka ir terminais informuoti Užsakovą apie minėtos informacijos pasikeitimus visu Sutarties vykdymo metu.*)“.

6.2. Užsakovas ne vėliau kaip per 3 darbo dienas nuo informacijos apie pasitelktus subtiekėjus gavimo raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, Tiekėjo ir jo subtiekėjo, kurioje aprašoma tiesioginio atsiskaitymo su subtiekėju tvarka, kurioje numatoma teisė Tiekėjui prieštarauti nepagrįstiems mokėjimams subtiekėjui.

**7. ATSAKINGI ASMENYS**

7.1. Su Sutarties vykdymu susijusių klausimų sprendimui Šalys paskiria žemiau nurodytus atsakingus asmenis:

|  |  |
| --- | --- |
| **Tiekėjo atsakingas asmuo** | **Užsakovo atsakingas asmuo** |
| *Nurodoma: pareigos, vardas, pavardė, kontaktiniai duomenys (telefonas, el. pašto adresas)* |  |

7.2. Užsakovo atstovas atsakingas už tai, kad Sutartis ir jos pakeitimai (gavus informaciją iš už Sutarties vykdymą atsakingo asmens) būtų paskelbti Lietuvos Respublikos viešųjų pirkimų įstatyme nustatyta tvarka: *[nurodoma: pareigos, vardas, pavardė, kontaktiniai duomenys (telefonas, el. pašto adresas]*

**8. ASMENS DUOMENŲ APSAUGA**

8.1. Tiekėjas padeda Užsakovui vykdyti įstatymines pareigas asmens duomenų tvarkymo srityje, numatytas galiojančiuose teisės aktuose, įskaitant, bet neapsiribojant Užsakovo kaip duomenų valdytojo pareigą atsakyti į asmenų prašymus pasinaudoti teise susipažinti su apie juos turima informacija bei prašyti asmens duomenis ištaisyti, užblokuoti ar ištrinti.

8.2. Tiekėjas įsipareigoja neatlikti jokių veiksmų, dėl kurių Užsakovas pažeistų galiojančius asmens duomenų tvarkymą reguliuojančius teisės aktus, ir imasi pakankamų apsaugos priemonių apsaugoti tvarkomus asmens duomenis.

8.3. Tiekėjas nedelsdamas informuoja Užsakovą, jei nėra nurodymų dėl asmens duomenų tvarkymo konkrečioje situacijoje, arba, jei nurodymai pažeidžia Sutartį ar taikomus duomenų apsaugos teisės aktus.

8.4. Jei asmenys, kompetentingos institucijos ar bet kokios kitos trečiosios šalys Tiekėjo prašo informacijos apie tvarkomus asmens duomenis, Tiekėjas nedelsdamas informuoja Užsakovą apie tokį prašymą ir laukia Užsakovo nurodymų dėl tolesnio tokių asmens duomenų tvarkymo. Tiekėjas negali perduoti ar bet kuriuo kitu būdu atskleisti asmens duomenų ar kitos informacijos, susijusios su asmens duomenų tvarkymu, trečiosioms šalims, be Užsakovo išankstinio sutikimo (leidimo).

8.5. Tiekėjas, sužinojęs apie bet kokią neleistiną prieigą prie asmens duomenų ar kitą saugumo incidentą (duomenų saugumo pažeidimą), turi imtis visų reikalingų veiksmų ir nepagrįstai nedelsdamas, tačiau ne vėliau kaip per 72 valandas nuo sužinojimo apie pažeidimą, pranešti apie tai Užsakovui, pateikdamas visą su pažeidimu susijusią informaciją.

**9. SUTARTIES GALIOJIMO TERMINAS IR KITOS SĄLYGOS**

9.1. Sutartis įsigalioja nuo jos pasirašymo dienos, bet ne anksčiau kaip 2025 m. balandžio 21 d. ir galioja **12 mėnesių.** Numatoma galimybė Sutartį pratęsti 2 kartus. Šalims nepranešus apie Sutarties nutraukimą prieš 30 (trisdešimt) kalendorinių dienų baigiantis nustatytam Sutarties terminui, Sutartis automatiškai pratęsiama dar 12 (dvylika) mėnesių. Bendra Sutarties trukmė negali viršyti 36 mėnesių.

9.2. Sutartis gali būti pakeista ar nutraukta Bendrųjų paslaugų sutarties sąlygų nustatytais atvejais ir tvarka.

**10. SUTARTIES PRIEDAI:**

10.1. Sutarties neatskiriama dalimi yra:

10.1.1. Bendrosios sutarties sąlygos;

10.1.2. Techninė specifikacija;

10.1.3. Tiekėjo kainos pasiūlymas.

**Bendrosios paslaugų sutarties sąlygos yra sudėtinė šios Sutarties dalis. Tiekėjas besąlygiškai patvirtina, kad prieš sudarant šią Sutartį jis turėjo galimybę susipažinti ir susipažino su Bendrosiomis paslaugų sutarties sąlygomis, todėl jam yra žinomas Bendrųjų paslaugų sutarties sąlygų turinys.**

**11. ŠALIŲ REKVIZITAI**

|  |  |
| --- | --- |
| UŽSAKOVAS | TIEKĖJAS |
| **Telšių rajono savivaldybės administracija** |  |
| Žemaitės g. 14, LT-87133 Telšiai | Registruotos buveinės adresas |
| Kodas 180878299 | Įmonės kodas |
| Tel. (0 444) 52 229 | tel. |
| El. paštas [info@telsiai.lt](mailto:info@telsiai.lt) | El. paštas |
| A/s LT094010042800007749, | A. s. |
| bankas „Luminor“, AB, banko kodas 40100 | [Banko pavadinimas] |
|  |  |
| Pareigos  Vardas Pavardė | Pareigos  Vardas Pavardė |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. **BENDROSIOS PASLAUGŲ SUTARTIES SĄLYGOS**

**1. SĄVOKOS**

1.1. Bendrosiose paslaugų sutarties sąlygose (toliau vadinama – Bendrosios sutarties sąlygos) vartojamos sąvokos:

1.1.1. **Sutartis** – tarp Užsakovo ir Tiekėjo sudaryta atlygintinų paslaugų sutartis, įskaitant Specialiąsias paslaugų sutarties sąlygas, Bendrąsias paslaugų sutarties sąlygas, Techninę specifikaciją, Pirkimo dokumentus ir kitus dokumentus, kurie yra pridėti prie Sutarties arba įtraukti į ją.

1.1.2. **Paslaugos** – paslaugos ar bet kokie pavedimai atliekami pagal Sutartį, taip pat su Sutartyje nustatytų paslaugų teikimu susiję darbai ar tam tikrų prekių pristatymas ir (ar) įdiegimas.

1.1.3. **Techninė specifikacija** – dokumentas, kuriame nustatyti reikalavimai Paslaugoms.

1.1.4. **Pasiūlymas** – Užsakovui vykdant viešojo pirkimo procedūras Tiekėjo pateiktų dokumentų visuma Paslaugoms pagal šią Sutartį teikti.

1.1.5. **Pirkimo dokumentai** – Užsakovo pateikiami arba nurodomi dokumentai, kuriuose aprašomi ar nustatomi pirkimo ar jo procedūros elementai: skelbimas apie pirkimą, išankstinis informacinis skelbimas, naudojamas kaip kvietimo dalyvauti pirkime priemonė, techninė specifikacija, aprašomasis dokumentas, viešojo pirkimo–pardavimo sutarties projektas, viešojo pirkimo kandidatų ir dalyvių dokumentų teikimo tvarka, informacija apie pirkime taikomus reikalavimus ir (arba) kiti dokumentai, jų paaiškinimai (patikslinimai).

1.1.6. **Sąskaita** – Tiekėjo išrašoma ir Užsakovui pateikiama PVM sąskaita faktūra apmokėjimui ar kita sąskaita faktūra / mokėjimo dokumentas (jeigu Tiekėjas nėra PVM mokėtojas), už Tiekėjo tinkamai, kokybiškai ir laiku atliktas ir Tiekėjo perduotas bei Užsakovo priimtas Paslaugas, ar bet kurias jų dalis, jei tokios dalys nustatomos Sutartyje. Tiekėjo Sąskaita apmokėjimui Užsakovui turi būti pateikiama naudojantis elektronine paslauga „SABIS“ (elektroninės paslaugos „SABIS“ svetainė pasiekiama adresu http://sabis/nbfs.lt).

1.1.7. **Paslaugų perdavimo-priėmimo aktas** – šalių patvirtintas Sutarties vykdymo dokumentas, kuris patvirtina Paslaugų ar jų dalies atlikimo bei perdavimo Užsakovui faktą.

1.1.8. **PVM –** pridėtinės vertės mokestis, kurio dydis yra nustatytas galiojančiame Lietuvos Respublikos pridėtinės vertės mokesčio įstatyme.

1.1.9. **Sutarties kaina** – už Sutartyje nurodytas Paslaugas pagal Sutartį Tiekėjo gaunama ekonominė nauda. Į Sutarties kainą įskaičiuojami visi mokesčiai ir kitos Tiekėjo patiriamos su Sutarties vykdymu susijusiosišlaidos.

1.2. Sutartyje Užsakovas ir Tiekėjas atitinkamai gali būti vadinamas šalimi, o abu kartu – šalimis.

1.3. Sutartyje, kur reikalauja kontekstas, žodžiai pateikti vienaskaita, gali turėti ir daugiskaitos prasmę ir atvirkščiai.

1.4. Sutarties trukmė ir kiti terminai yra skaičiuojami kalendorinėmis dienomis, jei Sutartyje aiškiai nėra nurodyta kitaip.

**2. BENDROSIOS NUOSTATOS**

2.1. Sutartis yra vientisas ir nedalomas dokumentas, kurį sudaro toliau išvardinti dokumentai. Sutarties aiškinimo ir taikymo tikslais nustatoma tokia Sutarties dokumentų prioriteto tvarka:

2.1.1. Specialiosios sutarties sąlygos;

2.1.2. Techninė specifikacija bei objektų sąrašas (su viešojo pirkimo procedūrų metu Užsakovo atliktais paaiškinimais ir patikslinimais);

2.1.3. Bendrosios sutarties sąlygos;

2.1.4. Pirkimo dokumentai;

2.1.5. Pasiūlymas.

2.2. Jei Sutarties dokumentuose yra neaiškumų, neatitikimų ar prieštaravimų, taisyklės, nustatytos aukštesnės galios Sutarties dokumente, nuo Sutarties įsigaliojimo dienos visuomet yra laikomos pakeičiančiomis žemesnės galios Sutarties dokumente nustatytas analogiškas taisykles.

**3. ŠALIŲ PATVIRTINIMAI IR GARANTIJOS**

3.1. Kiekviena iš šalių pareiškia ir garantuoja kitai šaliai, kad:

3.1.1. šalis yra tinkamai įsteigta ir teisėtai veikia pagal buveinės valstybės teisės aktų reikalavimus;

3.1.2. šalis atliko visus teisinius veiksmus, būtinus, kad Sutartis būtų tinkamai sudaryta ir galiotų;

3.1.3. šalies atstovai, pasirašę šią Sutartį, yra šalies tinkamai įgalioti ją pasirašyti ir šalių ir (ar) jų atstovų asmens duomenys, būtini tinkamam Sutarties sudarymui, nelaikomi konfidencialia informacija;

3.1.4. Sutartis yra šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas;

3.1.5. Sutarties įsigaliojimo dieną šalims šios Sutarties sąlygos yra aiškios ir vykdytinos;

3.1.6. nei šios Sutarties sudarymas, nei Užsakovo ar Tiekėjo šia Sutartimi prisiimtų įsipareigojimų vykdymas neprieštarauja ir nepažeidžia (i) jokio teismo, arbitražo, valstybinės ar savivaldos institucijos sprendimo, įsakymo, potvarkio ar nurodymo, kuris yra taikomas šalims; (ii) jokios sutarties ar kitokio sandorio, kurio šalimi yra atitinkama šalis, ar (iii) jokio šalims taikomo įstatymo ar kito teisės norminio akto nuostatų.

3.2. Tiekėjas patvirtina, kad:

3.2.1. turi visus teisės aktais numatytus leidimus, licencijas, darbuotojus, organizacines ir technines priemones, reikalingas Paslaugoms teikti;

3.2.2. į Pasiūlymo kainą įskaičiavo visas išlaidas, būtinas Paslaugų pagal šią Sutartį teikimui bei prisiima riziką dėl to, kad ne nuo Užsakovo priklausančių aplinkybių padidės su Sutarties vykdymu susijusios Tiekėjo išlaidos ir (arba) Tiekėjui Sutarties vykdymas taps sudėtingesnis;

3.2.3. yra susipažinęs arba įsipareigoja susipažinti su visais Užsakovo vidaus teisės aktais, reikšmingais tinkamam Tiekėjo įsipareigojimų vykdymui, ir įsipareigoja tinkamai juos vykdyti.

3.3. Užsakovas patvirtina, kad:

3.3.1. įvykdė arba įgaliojo perkančiąją organizaciją įvykdyti šiai Sutarčiai sudaryti būtinas viešųjų pirkimų procedūras;

3.3.2. priims pagal šios Sutarties nuostatas kokybiškai suteiktas Paslaugas ir už tokias Paslaugas atsiskaitys šioje Sutartyje nustatyta tvarka.

3.4. Jei paaiškėja, kad šioje Sutartyje nurodyti šalių patvirtinimai (-as) ir/ar pareiškimai (-as) yra melagingas (-i) ir/ar klaidingas (-i), tai šalis privalo atlyginti kitai šaliai dėl tokio (-ių) melagingo (-ų) ir/ar klaidingo (-ų) patvirtinimo (-ų) ir/ar pareiškimo (-ų) patirtus nuostolius.

**4. SUTARTIES DALYKAS**

4.1. Sutartyje nustatytomis sąlygomis ir tvarka Tiekėjas įsipareigoja savo rizika, priemonėmis ir medžiagomis suteikti Specialiosiose sutarties sąlygose nurodytas Paslaugas bei perduoti šių Paslaugų rezultatą Užsakovui, o Užsakovas įsipareigoja priimti tinkamai suteiktas Paslaugas, pasirašydamas Paslaugų perdavimo-priėmimo aktą, ir sumokėti už jas Sutartyje nustatyta tvarka.

**5. ŠALIŲ TEISĖS IR PAREIGOS**

**5.1. Užsakovas įsipareigoja:**

5.1.1. Sutarties vykdymo metu bendradarbiauti su Tiekėju bei suteikti Tiekėjui Sutarties vykdymui pagrįstai reikalingą informaciją;

5.1.2. paskirti asmenį (-is), atsakingą (-us) už Sutarties vykdymą bei už Sutarties ir Sutarties pakeitimų (jeigu tokie būtų sudaromi) paskelbimą vadovaujantis Lietuvos Respublikos viešųjų pirkimų įstatymo (toliau – Viešųjų pirkimų įstatymas) nuostatomis;

5.1.3. Tiekėjui tinkamai įvykdžius sutartinius įsipareigojimus, priimti suteiktas Paslaugas, pasirašant Paslaugų perdavimo-priėmimo aktą;

5.1.4.sumokėti už suteiktas ir Paslaugų perdavimo-priėmimo aktu priimtas Paslaugas Specialiosiose sutarties sąlygose nustatytą kainą ar pagal Specialiosiose sutarties sąlygose nustatytus įkainius;

5.1.5. suteikti reikiamus įgaliojimus Tiekėjui veikti Užsakovo vardu, jei tokie įgaliojimai yra pagrįstai būtini Paslaugų suteikimui;

5.1.6. tinkamai vykdyti kitus įsipareigojimus, numatytus šioje Sutartyje ir galiojančiuose teisės aktuose.

**5.2. Užsakovas turi teisę:**

5.2.1.reikalauti, kad Tiekėjas tinkamai ir laiku įvykdytų visus įsipareigojimus, nurodytus Sutartyje bei galiojančiuose teisės aktuose;

5.2.2. kontroliuoti Paslaugų teikimo kokybę ir be atskiro pranešimo atlikti bet kokius Sutarties vykdymo patikrinimus, kurie Užsakovui atrodo reikalingi;

5.2.3. Sutartyje nustatyta tvarka reikalauti Tiekėjo pakeisti darbuotoją ir/ar subteikėją ar jo darbuotoją, tiesiogiai teikiantį Sutartyje nurodytas Paslaugas, jei Sutarties vykdymui paskirtas asmuo netinkamai vykdo ar pažeidžia Sutartyje nurodytas pareigas;

5.2.4. esant Tiekėjo teikiamų Paslaugų bei sutartinių įsipareigojimų vykdymo trūkumams, reikalauti jų pašalinimo ir/ar sustabdyti apmokėjimą pagal Sutartį iki Tiekėjas tinkamai ir visiškai pašalins (ištaisys) nustatytus trūkumus (defektus);

5.2.5. savo iniciatyva pašalinti Tiekėjo laiku nepašalintus trūkumus ir reikalauti Tiekėjo atlyginti patirtas trūkumų šalinimo išlaidas bei kitus Užsakovo nuostolius, kurie viršija nurodytas išlaidas;

5.2.6. išskaičiuoti netesybas ir kitus dėl Tiekėjo kaltės patirtus pagrįstus nuostolius iš Tiekėjui mokėtinų sumų, apie tai raštu informavus Tiekėją.

**5.3. Tiekėjas įsipareigoja:**

5.3.1. teikti Paslaugas savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;

5.3.2. suteikti Paslaugas laiku, per techninėje specifikacijoje nustatytą (-us) terminą (-us);

5.3.3.jeigu Pirkimo dokumentuose buvo keliami kvalifikaciniai reikalavimai, užtikrinti, kad Sutarties sudarymo metu ir visą jos galiojimo laikotarpį Paslaugas Užsakovui teiktų Tiekėjo darbuotojai ar subtiekėjas (-ai) ir jo (-ų) darbuotojai (kai Tiekėjas pasitelkia subtiekėją Sutartyje nustatytais atvejais), turintys Paslaugų teikimui reikalingą kvalifikaciją ir patirtį, atitinkančią Pirkimo dokumentuose bei galiojančiuose teisės aktuose nustatytus reikalavimus. Taip pat užtikrinti, kad visą Sutarties galiojimo laikotarpį Tiekėjo kvalifikacija atitiks Pirkimo dokumentų reikalavimus;

5.3.4. nedelsiant raštu informuoti Užsakovą apie bet kurias aplinkybes, kurios trukdo ar gali sutrukdyti Tiekėjui suteikti Paslaugas Sutartyje nustatytais terminais bei tvarka. Toks pranešimas nepanaikina Užsakovo teisės skaičiuoti delspinigius pagal Sutartį, jeigu Paslaugos nebūtų suteiktos laiku;

5.3.5. bendradarbiauti su Užsakovu bei jį konsultuoti visais su šios Sutarties vykdymu ir įgyvendinimu susijusiais klausimais;

5.3.6. jeigu Specialiosiose sutarties sąlygose nėra nustatyta kitaip, Tiekėjas privalo per 7 (septynias) kalendorines dienas nuo Užsakovo prašymo gavimo dienos pateikti informaciją ir/ar ataskaitą apie Sutarties vykdymo eigą;

5.3.7. atsižvelgti į Sutarties vykdymo metu Užsakovo pateiktas pastabas dėl Paslaugų teikimo kokybės;

5.3.8. savo sąskaita apsaugoti Užsakovą nuo bet kokių pretenzijų ar nuostolių, atsirandančių dėl Tiekėjo ar asmenų, už kuriuos atsako Tiekėjas, veiksmų ar aplaidumo vykdant Sutartį bei atlyginti dėl šių veiksmų padarytus nuostolius Užsakovui ir/ar tretiesiems asmenims, tame tarpe ir dėl bet kokių teisės aktų pažeidimo ar bet kokių kitų asmenų teisių pažeidimo;

5.3.9. užtikrinti saugos darbe, priešgaisrinės saugos, aplinkos apsaugos bei kitų teisės aktų nustatytų reikalavimų, taikomų teikiant Paslaugas, laikymąsi;

5.3.10. iškilus nelaimingo atsitikimo ir/ar avarijos pavojui, nedelsiant imtis visų prevencinių priemonių ir atlikti visus būtinus veiksmus ar susilaikyti nuo veiksmų, kad būtų išvengta šių įvykių, o jiems įvykus, kad būtų išvengta ar įmanomai sumažintos jų pasekmės. Visais aukščiau nurodytais atvejais Tiekėjas privalo nedelsdamas išsiaiškinti su jais susijusias aplinkybes ir nedelsdamas, tačiau nepažeisdamas teisės aktų reikalavimų, likviduoti kilusias pasekmes, bei pranešti apie tai Užsakovui;

5.3.11. Užsakovo nustatytus Paslaugų teikimo trūkumus ištaisyti savo sąskaita per Užsakovo nurodytą terminą. Tai yra esminė Sutarties sąlyga;

5.3.12. tinkamai vykdyti kitus įsipareigojimus, numatytus Sutartyje ir galiojančiuose teisės aktuose.

**5.4. Tiekėjas turi teisę:**

5.4.1.prašyti, kad Užsakovas pateiktų dokumentus ar kitą informaciją, kurie yra būtini tinkamam Sutarties įvykdymui;

5.4.2.reikalauti, kad Užsakovas priimtų kokybiškai suteiktas Paslaugas, atitinkančias Sutarties ir Paslaugų teikimui taikomų teisės aktų reikalavimus, bei sumokėtų už jas Sutartyje nustatyta tvarka;

5.4.3.reikalauti, kad Užsakovas tinkamai ir laiku vykdytų kitus įsipareigojimus, nurodytus Sutartyje ir galiojančiuose teisės aktuose.

**6. PASLAUGŲ REZULTATO PERDAVIMAS IR PRIĖMIMAS**

6.1. Paslaugų teikimo rezultatas perduodamas Užsakovui Sutarties šalims pasirašant Paslaugų perdavimo-priėmimo aktą.

6.2. Užsakovas turi priimti tinkamai ir pagal Sutarties sąlygas atliktas Paslaugas per Sutarties specialiosiose sąlygose nurodytą terminą nuo Tiekėjo kreipimosi pasirašyti Paslaugų perdavimo-priėmimo aktą dienos. Tuo atveju, jeigu Sutarties Specialiosiose sąlygose terminas priimti Paslaugas nėra nurodytas, Užsakovas turi priimti tinkamai suteiktas Paslaugas per 5 (penkias) darbo dienas nuo Tiekėjo kreipimosi.

6.4. Jeigu Paslaugų vykdymo ir (ar) Paslaugų perdavimo-priėmimo metu nustatoma, kad Paslaugos suteiktos netinkamai ir Paslaugų rezultatas neatitinka Sutartyje nustatytų reikalavimų, Užsakovas turi teisę atsisakyti pasirašyti Paslaugų perdavimo-priėmimo aktą, raštu nurodydamas priimto sprendimo motyvus (jei įmanoma, nurodydamas ir priemones, kurių Tiekėjas privalo imtis, kad Paslaugų kokybė atitiktų Sutarties reikalavimus ir Paslaugų perdavimo-priėmimo aktas būtų pasirašytas).

6.5. Jeigu Užsakovas atsisako pasirašyti Paslaugų perdavimo-priėmimo aktą ir praneša Tiekėjui, kad Paslaugos ar kuri nors Paslaugų dalis neatitinka Sutarties reikalavimų, Tiekėjas savo sąskaita pašalina nurodytus Sutarties vykdymo pažeidimus (neatitikimus) per Užsakovo nurodytą terminą.

6.6. Tiekėjas garantuoja, kad Paslaugų priėmimo-perdavimo akto (-ų) pasirašymo metu sukurtas rezultatas atitiks Pirkimo dokumentuose, Pasiūlyme ir Sutartyje išdėstytus reikalavimus, Lietuvos Respublikos teisės aktuose nustatytus reikalavimus bei bus suteiktos kokybiškai, be klaidų, kurios panaikintų arba sumažintų jų vertę.

6.7. Tiekėjas atsako už bet kokį suteiktomis Paslaugomis sukurto rezultato, kuris buvo Paslaugų perdavimo Užsakovui momentu, neatitikimą kokybės reikalavimams, net jeigu tas neatitikimas paaiškėja vėliau. Jei Užsakovas pastebi jau priimtų Paslaugų pagrįstus trūkumus, kurių jis nepastebėjo priimdamas Paslaugas, Užsakovas privalo pranešti apie trūkumus Tiekėjui per 15 (penkiolika) kalendorinių dienų po jų pastebėjimo. Pranešus apie trūkumus, Tiekėjas privalo ištaisyti juos per Užsakovo nurodytą technologiškai reikalingą, protingą terminą. Jeigu Tiekėjas per nurodytą protingą terminą nepašalina atliktų Paslaugų trūkumų, apie kuriuos jį informavo Užsakovas, tai Tiekėjas privalo atlyginti Užsakovui nuostolius, kuriuos šis patirs dėl to, kad Užsakovas šiuos trūkumus pašalins pats ar pasitelkdamas trečiuosius asmenis.

**7. SUTARTIES KAINA IR ATSISKAITYMAS**

7.1. Sutarties kaina ir Sutarties kainodaros taisyklės yra nustatomos Specialiosiose sutarties sąlygose.

7.2. Tiekėjas į Sutarties kainą privalo įskaičiuoti visas su Paslaugų teikimu susijusias išlaidas, įskaitant, bet neapsiribojant:

7.2.1. apsirūpinimo medžiagomis ir įrankiais, reikalingais Paslaugoms teikti, išlaidas;

7.2.2. transporto išlaidas;

7.2.3. darbo užmokesčio ir/ar atlyginimo subtiekėjui (-ams) išlaidas;

7.2.4. visas su dokumentų, numatytų Techninėje specifikacijoje ir Sutartyje, rengimu, vertimu (jei reikalaujama) ir pateikimu susijusias išlaidas;

7.2.5. Specialiosiose sutarties sąlygose ar Techninėje specifikacijoje nurodytas Užsakovo darbuotojų mokymo ir konsultavimo išlaidas;

7.2.6. suteiktų Paslaugų garantijos ar garantinės priežiūros laikotarpiu, nustatytu Specialiosiose sutarties sąlygose ar Techninėje specifikacijoje, išlaidas;

7.2.7. elektroninės paslaugos „SABIS“ išlaidas;

7.2.8. kitas su Paslaugos teikimu ir kitų Sutartyje numatytų įsipareigojimų vykdymu susijusias išlaidas ir mokesčius.

**8. SUTARTIES VYKDYMUI PASKIRTŲ DARBUOTOJŲ (SPECIALISTŲ) KEITIMO IR (AR) PASITELKIMO SĄLYGOS**

8.1. Tiekėjo ar subtiekėjo (jeigu jis pasitelkiamas) darbuotojo (specialisto), kuris yra paskirtas Sutarties vykdymui, keitimas ar naujų skyrimas galimas tik esant vienai iš šių priežasčių:

8.1.1. jei Užsakovas yra pagrįstai nepatenkintas Tiekėjo ar subtiekėjo Sutarties vykdymui paskirtu darbuotoju (specialistu) ar jo kompetencija, Užsakovas turi teisę raštišku prašymu kreiptis į Tiekėją dėl šio darbuotojo pakeitimo, nurodydamas motyvus;

8.1.2. dėl darbuotojo (specialisto) nedarbingumo, nutrūkus darbo sutarčiai ar dėl kitų objektyvių priežasčių, kurias Tiekėjas turi pagrįsti.

8.2. Tiekėjas, gavęs 8.1.1. punkte nurodytą Užsakovo prašymą dėl paskirto darbuotojo (specialisto) pakeitimo, turi pareigą per protingą terminą, bet ne ilgesnį kaip 14 (keturiolika) kalendorinių dienų, paskirti kitą darbuotoją (specialistą) ar užtikrinti, kad subtiekėjas paskirtų kitą darbuotoją (specialistą) Sutarties vykdymui, kuris atitiktų Pirkimo dokumentuose nurodytus kvalifikacinius reikalavimus, jeigu tokie reikalavimai buvo nustatyti Sutartį vykdančiam darbuotojui (specialistui). Prieš paskiriant naują darbuotoją (specialistą), Tiekėjas turi informuoti Užsakovą apie jį bei Užsakovui pateikti jo kvalifikaciją patvirtinančius dokumentus. Užsakovui sutikus su naujai siūlomu darbuotoju (specialistu), Šalys raštu sudaro susitarimą dėl šio darbuotojo (specialisto) pakeitimo. Šis susitarimas yra neatskiriama Sutarties dalis.

8.3. Sutarties 10.1.2. punkte nurodytu atveju, Tiekėjas turi raštu informuoti Užsakovą ne mažiau kaip prieš 3 (tris) darbo dienas ir gauti Užsakovo raštišką sutikimą. Jeigu Pirkimo dokumentuose buvo keliami kvalifikaciniai reikalavimai Sutartį vykdančiam darbuotojui (specialistui), naujas (keičiamas) darbuotojas (specialistas), privalo atitikti visus Pirkimo dokumentuose nustatytus kvalifikacinius reikalavimus atitinkamam darbuotojui (specialistui), kurių atitiktį įrodančius dokumentus Tiekėjas privalo pateikti Užsakovui, tam kad gautų Užsakovo pritarimą. Užsakovui sutikus su darbuotojo (specialisto) pakeitimu ar naujo darbuotojo (specialisto) pasitelkimu, Užsakovas kartu su Tiekėju raštu sudaro susitarimą dėl šio darbuotojo (specialisto) pakeitimo ar naujo darbuotojo (specialisto) pasitelkimo, kurį pasirašo Šalys. Šis susitarimas yra neatskiriama Sutarties dalis.

**9. SUBTIEKĖJŲ KEITIMO** **IR PASITELKIMO SĄLYGOS**

9.1. Tiekėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami subtiekėjai.

9.2. Iki Sutarties vykdymo pradžios Tiekėjas įsipareigoja Užsakovui pranešti tuo metu žinomo subtiekėjo pavadinimą, kontaktinius duomenis ir jo atstovus. Tiekėjas privalo Sutartyje nustatyta tvarka ir terminais informuoti Užsakovą apie minėtos informacijos pasikeitimus visu Sutarties vykdymo metu ir apie naują subtiekėją, kurį ketinama pasitelkti Paslaugų atlikimui.

9.3. Tiekėjas negali keisti savo Pasiūlyme (Specialiųjų sutarties sąlygų 3 priedas) nurodyto subtiekėjo ar subtiekėjo dėl kurio pasitelkimo Užsakovui buvo pranešta iki Sutarties vykdymo pradžios be Užsakovo sutikimo.

9.4. Tiekėjo iniciatyva subtiekėjas (-ai) gali būti keičiamas šiais atvejais:

9.4.1. kai Tiekėjo subtiekėjas (-ai) bankrutuoja ar yra likviduojamas;

9.4.2. kai Tiekėjo subtiekėjas (-ai) dėl objektyvių priežasčių (nutrūkus teisiniams santykiams su Tiekėju, subtiekėjui (-ams) atsisakius atlikti Paslaugas) nebegali atlikti visų ar dalies Sutartyje nurodytų Paslaugų;

9.4.3. kai tai numatyta galiojančiame Viešųjų pirkimų įstatyme.

9.5. Tiekėjas, siekdamas pakeisti ar pasitelkti subtiekėją, turi raštu informuoti Užsakovą apie priežastis, kurios pagrindžia subtiekėjo keitimo ar pasitelkimo būtinybę, pateikti informaciją apie naujai siūlomą ar pasitelkiamą subtiekėją bei gauti Užsakovo raštišką sutikimą dėl subtiekėjo pakeitimo ar naujo paskyrimo.

9.6. Jei Užsakovas yra pagrįstai nepatenkintas Sutarties vykdymui paskirtu subtiekėju ar jo kompetencija, Užsakovas turi teisę raštišku prašymu kreiptis į Tiekėją dėl šio subtiekėjo pakeitimo, nurodydamas motyvus. Tiekėjas, gavęs Užsakovo prašymą dėl Tiekėjo subtiekėjo pakeitimo, turi pareigą per protingą terminą, bet ne ilgesnį kaip 14 (keturiolika) dienų, pasiūlyti kitą subtiekėją Sutarties vykdymui bei gauti Užsakovo sutikimą jo paskyrimui.

9.7. Tuo atveju, jeigu Tiekėjas Pasiūlyme rėmėsi subtiekėjo pajėgumais, tam kad gautų Užsakovo sutikimą, Tiekėjas privalo Užsakovui pateikti naujai siūlomo subtiekėjo kvalifikacijos atitiktį patvirtinančius dokumentus.

9.8. Užsakovui sutikus su subtiekėjo pakeitimu ar naujo subtiekėjo pasitelkimu, Užsakovas kartu su Tiekėju raštu sudaro susitarimą dėl subtiekėjo pakeitimo ar naujo subtiekėjo pasitelkimo, kurį pasirašo Šalys. Šis susitarimas yra neatskiriama Sutarties dalis.

9.9. Subteikėjo (-ų) keitimo ir naujo pasitelkimo tvarkos pažeidimas laikomas esminiu Sutarties pažeidimu.

9.10. Užsakovas su subtiekėju gali atsiskaityti tiesiogiai, jeigu tai numatyta Specialiosiose sutarties sąlygose.

**10. SUTARTINIŲ PRIEVOLIŲ ĮVYKDYMO UŽTIKRINIMAS**

10.1. Tiekėjas nereikalauja sutarties įvykdymo užtikrinimo.

**11. NENUGALIMOS JĖGOS (*FORCE MAJEURE*) APLINKYBĖS**

11.1. Šalis atleidžiama nuo atsakomybės už Sutarties neįvykdymą, jeigu ji įrodo, kad Sutartis neįvykdyta dėl aplinkybių, kurių ji negalėjo kontroliuoti bei protingai numatyti sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui (*force majeure*).

11.2. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos *(force majeure)* aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos *(force majeure)* aplinkybes liudijančių pažymų išdavimo tvarkos patvirtinimo“ (su vėlesniais pakeitimais ir papildymais).

11.3. Šalis negalinti vykdyti pagal šią Sutartį savo įsipareigojimų dėl nenugalimos jėgos aplinkybių veikimo privalo raštu apie tai pranešti kitai šaliai per 10 (dešimt) dienų nuo tokių aplinkybių atsiradimo pradžios arba per kitą šalių Specialiose sutarties sąlygose susitartą terminą.

11.4. Nenugalimos jėgos aplinkybėms pasibaigus, toliau vykdomi Sutartyje numatyti Šalių įsipareigojimai, jei šalys nesusitarta kitaip.

11.5. Jeigu nenugalimos jėgos aplinkybės ir jų padariniai tęsiasi ilgiau negu 3 (tris) mėnesius, kiekviena Šalis turi teisę atsisakyti vykdyti savo įsipareigojimus ir nutraukti Sutartį.

**12. SUTARTIES GALIOJIMAS, KEITIMAS IR NUTRAUKIMAS**

12.1. Sutartis Šalių tarpusavio santykiams taikoma ir įsigalioja nuo Sutarties pasirašymo dienos bei galioja iki visiško įsipareigojimo įvykdymo, bet ne ilgiau iki termino, nustatyto Specialiosiose sutarties sąlygose.

12.2. Sutarties sąlygų keitimas jos galiojimo laikotarpiu galimas neatliekant naujos pirkimo procedūros, vadovaujantis Lietuvos Respublikos viešųjų pirkimų įstatymo (toliau-VPĮ) 89 straipsnio nuostatomis ir aplinkybėmis, kurios Sutartyje numatytos aiškiai, tiksliai ir nedviprasmiškai. Neleidžiami tokie pakeitimai ar pasirinkimo galimybės, dėl kurių iš esmės pasikeistų pirkimo sutarties pobūdis.

12.3. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Paslaugų gavėjui.

12.4. Jeigu pirkimo sutarties pakeitimas atliekamas kitais, negu VPĮ 89 straipsnio nurodytais atvejais, tokiam pakeitimui atlikti turi būti atliekama nauja pirkimo procedūra pagal VPĮ reikalavimus.

12.5. Pirkimo sutarties pakeitimas jos galiojimo laikotarpiu laikomas esminiu, kai juo pakeičiamas pirkimo sutarties bendrasis pobūdis. Bet kuriuo atveju esminiais pirkimo sutarties pakeitimais laikomi tokie pakeitimai, kai tenkinama bent viena iš šių sąlygų (VPĮ 89 straipsnio 1 ir 2 dalyse nurodytais atvejais į šias sąlygas neatsižvelgiama):

12.5.1 pakeitimu nustatoma nauja sąlyga, kurią įtraukus į pradinį pirkimą būtų galima priimti kitų kandidatų paraiškų, dalyvių pasiūlymų ar pirkimas sudomintų daugiau tiekėjų;

12.5.2. dėl pakeitimo ekonominė pirkimo sutarties pusiausvyra pasikeičia Tiekėjo, su kuriuo sudaryta ši sutartis, naudai taip, kaip nebuvo aptarta pradinėje sutartyje;

12.5.3. dėl pakeitimo padidėja pirkimo sutarties apimtis;

12.5.4. kai Tiekėją, su kuriuo sudaryta pirkimo sutartis, pakeičia naujas Tiekėjas dėl kitų priežasčių, negu VPĮ 89 straipsnio 1 dalies 4 punkte nurodytos priežastys.

12.6. Sutarties keitimas galioja tik tuo atveju, jeigu jis yra sudaromas rašytiniu Sutarties šalių susitarimu. Šalių susitarimai dėl Sutarties keitimo tampa neatskiriama Sutarties dalimi.

12.7. Sutartis gali būti nutraukta raštišku abiejų šalių susitarimu.

12.8. Nesumažindamas kitų savo teisių gynimo priemonių dėl Sutarties pažeidimo, Užsakovas, nesikreipdamas į teismą, turi teisę vienašališkai nutraukti šią Sutartį prieš 15 (penkiolika) kalendorinių dienų raštu pranešdamas Tiekėjui, jeigu:

12.8.1. Tiekėjas nesuteikia visų Paslaugų ar jų dalies per Sutartyje nurodytą terminą;

12.8.2. Sutartis buvo pakeista pažeidžiant Viešųjų pirkimų įstatymo 89 straipsnį;

12.8.3. paaiškėjo, kad Tiekėjas, su kuriuo sudaryta Sutartis, turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį;

12.8.4. paaiškėjo, kad su Tiekėju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES[[1]](#footnote-1);

12.8.5. Tiekėjas pažeidžia Sutarties sąlygas, kurios yra laikomos esminėmis.

12.9. Nesumažindamas kitų savo teisių gynimo priemonių dėl Sutarties pažeidimo, Tiekėjas, nesikreipdamas į teismą, turi teisę vienašališkai nutraukti šią Sutartį prieš 15 (penkiolika) dienų raštu pranešdamas Užsakovui, jeigu Užsakovas iš esmės pažeidžia Sutartį (Lietuvos Respublikos civilinio kodekso 6.217 str.).

12.10. Šalis gali bet kuriuo metu nutraukti Sutartį, pranešdama apie tai kitai Sutarties šaliai raštu prieš 15 (penkiolika) kalendorinių dienų, jeigu kita šalis bankrutuoja, tampa nemoki arba yra likviduojama.

12.11. Užsakovas, nesikreipdamas į teismą, turi teisę vienašališkai nutraukti šią Sutartį prieš 30 (trisdešimt) kalendorinių dienų raštu pranešdamas Tiekėjui, nepaisydamas to, kad Tiekėjas jau pradėjo ją vykdyti. Šiuo atveju Užsakovas privalo sumokėti Tiekėjui kainos dalį, proporcingą suteiktoms Paslaugoms, ir atlyginti kitas išlaidas, kurias Tiekėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Užsakovo momento.

12.12. Sutarties nutraukimas nepanaikina teisės reikalauti atlyginti nuostolius, atsiradusius dėl Sutarties neįvykdymo. Nutraukus Sutartį dėl Sutarties 12.8.1, 12.8.3-12.8.5 punktuose numatytų aplinkybių, Tiekėjas įsipareigoja sumokėti baudą, lygią 5 (penkiems) procentams Sutarties vertės (jeigu Specialiose Sutarties sąlygose nėra numatytas kitas baudos dydis), kuri laikoma minimaliais neįrodinėtinais Užsakovo dėl Sutarties nutraukimo patirtais nuostoliais. Be to, Užsakovas turi teisę reikalauti atlyginti kitus Užsakovo patirtus nuostolius, kurie viršija nurodytą baudos dydį.

12.10. Sutarties nutraukimo atveju, Užsakovas sumoka Tiekėjui už faktiškai ir tinkamai suteiktas Paslaugas (išskaičiavus Sutartyje nurodytas netesybas, jeigu jos taikomos pagal Sutartį).

12.11. Užsakovas, įspėjęs Rangovą prieš 14 (keturiolika) kalendorinių dienų, gali vienašališkai nutraukti Sutartį ir kitais pagrindais nurodytais Lietuvos Respublikos viešųjų pirkimo įstatymo 90 straipsnio nuostatose

**13. KONFIDENCIALUMAS IR ASMENS DUOMENŲ APSAUGA**

13.1. Visa bet kokia forma ar būdu perduota informacija, net jei ji nėra pažymėta kaip konfidenciali, kurią atskleidžia viena šalis kitai šaliai, susijusi su šios Sutarties sudarymu, turiniu, vykdymu yra laikoma konfidencialia informacija, išskyrus informaciją, kuri privalo būti paskelbta Viešųjų pirkimų įstatymo nustatyta tvarka, taip pat informacija, kuri, vadovaujantis Europos Sąjungos ir Lietuvos Respublikos teisės aktais, negali būti laikoma konfidencialia arba kurios teisės aktų nustatyta tvarka pareikalauja teisėsaugos, kontrolės (audito) ir valstybės institucijos.

13.2. Kiekviena šalis įsipareigoja išsaugoti visą iš kitos šalies gautą konfidencialią informaciją, taip pat įsipareigoja nenaudoti tokios informacijos jokiais kitais tikslais, išskyrus Sutartyje nurodytus tikslus. Esant pagrįstoms priežastims, šalys turi teisę reikalauti, kad šalies personalas ar subtiekėjas (-ai), dalyvaujantis (-ys) Sutarties vykdyme, pasirašytų atskirą konfidencialumo pasižadėjimą.

13.3. Tiekėjas įsipareigoja vykdant Sutartį gautus ir sužinotus asmens duomenis tvarkyti laikantis 2016 m. balandžio 27 d. Europos Parlamento ir Tarybos reglamento (ES) 2016/679 „Dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas)“ ir kitų teisės aktų reikalavimų.

13.4. Tiekėjas įsipareigoja įgyvendinti tinkamas technines, organizacines ir teisines asmens duomenų apsaugos priemones minėtų duomenų saugumui užtikrinti. Nurodytos priemonės turi užtikrinti iškilusią riziką atitinkantį saugumo lygį.

13.5. Iškilus poreikiui, siekdamas įsitikinti, ar tinkamai vykdomi asmens duomenų apsaugos reikalavimai, Užsakovas turi teisę prašyti Tiekėjo pateikti išsamią ataskaitą apie atliktus veiksmus ar priemones, susijusias su asmens duomenų tvarkymu bei apsauga, ir (arba) pavesti kompetentingoms įmonėms ar institucijoms atlikti šių asmens duomenų tvarkymo auditą.

13.6. Be išankstinio raštiško Užsakovo sutikimo Tiekėjas neturi teisės panaudoti jokios Sutarties dalies ar Užsakovo pavadinimo rinkodaros tikslais.

13.7. Sutarties šaliai neteisėtai atskleidus konfidencialią informaciją, asmens duomenis ar pažeidus kitas šio Sutarties skyriaus nuostatas, nukentėjusi Sutarties šalis turi teisę reikalauti iš kitos Sutarties šalies sumokėti baudą, lygią 5 (penkiems) procentams Sutarties vertės (jeigu Specialiose Sutarties sąlygose nėra numatytas kitas baudos dydis), kuri laikoma minimaliais neįrodinėtinais nuostoliais, bei reikalauti atlyginti kitus patirtus nuostolius, kurie viršija nurodytą baudos dydį.

13.8. Šio Sutarties skyriaus nuostatos lieka galioti neterminuotai po šios Sutarties pasibaigimo ar nutraukimo.

**14. GINČŲ SPRENDIMO TVARKA**

14.1. Visi ginčai ar nesutarimai, kurie gali kilti iš Sutarties ir/ar būti susiję su Sutartimi, bus sprendžiami derybų būdu.

14.2. Jeigu kylančių iš šios Sutarties ginčų nepavyksta išspręsti derybų būdu, ginčas sprendžiamas Lietuvos Respublikos teisme Lietuvos Respublikos įstatymų nustatyta tvarka.

**15. BAIGIAMOSIOS NUOSTATOS**

15.1. Bet kokie pranešimai ar kita korespondencija perduodami asmeniškai Sutarties specialiosiose sąlygose nurodytiems atsakingiems asmenims arba siunčiami registruotu paštu ar elektroniniu paštu Sutarties specialiosiose sąlygose nurodytais adresais.

15.2. Vykdydamos šią Sutartį šalys vadovaujasi Sutarties specialiosiose sąlygose nurodytais šalių pavadinimais, adresais bei kitais rekvizitais. Jei keičiasi šioje Sutartyje nurodyti šalių pavadinimai, adresai bei kiti įmonės ir sąskaitų rekvizitai, apie tai šalys privalo kuo skubiau informuoti viena kitą. Šalis, neįvykdžiusi šio reikalavimo, negali reikšti pretenzijų ar atsikirtimų, jei priešingos šalies veiksmai, atlikti pagal paskutinius jai žinomus rekvizitus, neatitinka šios Sutarties sąlygų arba jog ji negavo pranešimų, siųstų pagal tuos rekvizitus.

15.3. Visi kiti, šia Sutartimi nesureguliuoti, Sutarties vykdymo klausimai sprendžiami vadovaujantis Lietuvos Respublikoje galiojančiais teisės aktais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. [2014 m. vasario 26 d. europos Parlamento ir Tarybos direktyva 2017/24/ES dėl viešųjų pirkimų, kuria panaikinama Direktyva 2004/18/EB](http://eur-lex.europa.eu/legal-content/LT/TXT/HTML/?uri=CELEX:32014L0024&from=LT). [↑](#footnote-ref-1)